Trine Rein og Geir Arne Hansen (45) til finalen i «The Hit»
«Story of Love» heter låten som Trine Rein valgte seg, - og den ville publikum ha helt til finalen. VG traff en overveldet låtsnekker på scenen etter at publikum-resultatet var klart. Geir Arne Hansens låt var i finalen: - Den var helt nydelig! En vanvittig stor ære at jeg ble valgt. For å være ærlig kjente jeg den ikke helt igjen med en gang, men da jeg forstod det så ble jeg bare så glad. Hun gjorde en fantastisk jobb. Hun gjør den på en måte jeg bare elsker, sa Hansen til VG. Trine Rein innrømmet at hun egentlig hadde litt andre planer for låten. - Jeg tenkte på den som en stor, pompøs countryballade. Men så tok jeg den til produsenten, han hadde ideen om å gjøre den til en gladlåt. For det er jo en positiv tekst - jeg var enig og synes det var en god idé, sa Trine Rein til VG og la til: - Og historien grep meg da! Med disse to her, sa Trine og fikk hilse på Geir Arnes kone De to som til slutt knivet om å komme til finalen i «The Hit» var trebarnsmoren Elisabeth Mjanger (31) fra Søgne og tillitsvalgte Geir Arne Hansen (45) fra Skien. Elisabeth hadde skrevet låten «What I long for», som hun gjennom fremføringen klarte å overbevise Alexander Rybak om å velge. Rybak hadde selvsagt arrangert låten med fiolin. - Det er deilig når jeg får bilder i hodet når jeg hører en sang. Og så er jeg veldig glad for at Elisabeth er en musiker og tar musikk på alvor, sa Rybak til Elisabeth som var over seg av begeistring. - Så ufattelig fint, å så gøy! Geir Arne Hansen (45) jobber som tillitsvalgt i Skien kommune, og er artist på si'. Låten han fikk Trine Rein til å velge het «Story of Love». Den, avslørte Geir Arne, var skrevet til kona, som selvsagt var på plass i kveld. - Den handler om meg og min kone. Jeg sa det der og da, jeg klarer ikke holde på noen hemmeligheter! avslørte Geir Arne overfor programleder Marte Stokstad.I hvert program skal to artister bevege seg mellom seks rom på jakt etter sin neste singel. Artistene vet ikke hva slags låt de ukjente låtskriverne vil presentere for dem, og låtskriverne vet ikke hvem som dukker opp i deres rom. Artistene velger to låter hver og først under direktesending vil de avsløre hvilken låt de har valgt. Låtene som presenteres under fredagens direktesendte program, blir de respektive artistenes neste singel. En låt fra hvert program går videre til den store finalen 24. oktober, der den ultimate hitlåten skal kåres. - Takk for at du fins, Trine! Nå blir jeg en liten mann i en stor kropp, sa en beveget låtskriver. Trine Rein hadde «rocket» låten kraftig opp i sitt arrangement. - Takk for en kjempefin låt, sa Trine som altså gir ut låten i kveld. Han avslørte at han har flere hundre låter liggende i skuffen hjemme i Skien. Kveldens artister i «The Hit» var to rutinerte med litt forskjellig bakgrunn. Klassisk utdannede - og MGP-vinner - Alexander Rybak «avslørte» sin svært enkle strategi for å finne låtene han vil gjøre til sin. - En låt som funker! Enkelt og greit. Trine Rein har hatt flere store pophits i Norge - de fleste på engelsk, men i 2011 ga hun ut sin første plate på norsk. Rein hadde en plan på forhånd, som ikke ble helt gjennomført. - Jeg vil høre alle låtene helt ut, sa hun til Marte Stokstad. Men det var langt fra tilfelle. Da Harald Tønsager (67) fremførte sin låt «Hvit løgn» foran Trine Rein, forlot hun rommet ganske kjapt. Fordi låten var sunget på norsk. - Vi var i en merkelig situasjon så vi kunne ikke høre hele, sa Trine Rein om episoden inne hos Harald. - Det var like mange nerver på begge siden av instrumentene, sa Trine Rein under livesendingen om sin opplevelse i «rommet», hvor hun skulle velge låt. Dette var kveldens ukjente låtskrivere (kryss ved de fire som ble valgt ut i første omgang): * Elisabet Mjanger fra Søgne (31) Låttittel: «What I Long For». (Valgt som en av to av Alexander Rybak) Elisabet har drevet med sang og musikk fra hun var liten. Hun har spilt klassisk piano og tatt sangutdannelse. Elisabeth tar nå en bachelor i utøvende rytmisk musikk ved Universitetet i Agder. - Vi oppholder så mye i bilen nå, og det er fantastisk å ha en sang lik den Elisabeth har skrevet når vi kjører nedover motorveien, sa Steve Lillywhite om låten. * Geir Arne Hansen fra Skien (45). Låttittel: "Story Of Love". (Valgt av Trine Rein) Geir Arne har holdt på med musikk siden han var 12 år. Hovedinstrumentet er sang, men han skriver også låter, for seg selv og andre. Den siste platen hans kom i fjor. Geir Arne jobber som hovedtillitsvalgt i Skien Kommune og som artist. - Den er virkelig hjertefølt, sa Steve Lillywhite om kjærlighetslåten. Harald Tønsager fra Rødberg (67). Låttittel: «Hvit løgn». Harald er pensjonist. På 1960-tallet var han medlem av bandet Shamrocks. Etter å ha vunnet en stor internasjonal amatørmønstring i Sverige, ble Shamrocks et av få norske band som slapp til i de svenske folkparkene. Medlemmene var på den tiden en gjeng med ungdommer. * Svein Edvardsen fra Hundhamaren (46). Låttittel:"If You Walk Away". (Valgt som en av to av Alexander Rybak) Svein har lang fartstid innen utøvende musikk, låtskriving og produsering. Til daglig jobber han med 3D-animasjon og er med i den nye låtskriverduoen DreamBeam, sammen med Torstein Kollevåg som han også har skrevet låten sammen med. Haavard Pettersen (42) fra Oslo. Låttittel: "Meant to Be". Haavard har sunget og spilt i flere band siden han var 16 år gammel og hadde tidligere en drøm om å bli heltidsmusiker. Haavard har universitetsutdannelse og jobber som lærer ved en ungdomsskole i Oslo. * Cecilie Foss (32) fra Oslo. Låttittel: «The Spell». (Valgt som en av to av Trine Rein) Cecilie jobber som lege. Hun har danset og sunget hele livet og jobbet med egen musikk i flere år. Hun elsker å stå på scenen og har gått et år på musikk- og teaterlinje på folkehøgskole. - Cecilie har skrevet en låt som ville passet på Broadway, sa Steve Lillywhite om Cecilies låt Kilde: NRK.no
Trine Rein gikk videre til finalen i «The Hit», med en kjærlighetssang Geir Arne Hansen (45) har skrevet til kona.